पाएं अपने शहर की ताज़ा ख़बरें और फ्री ई-पेपरडाउनलोड करें
जिले में जिस गति से कोरोना संक्रमण फैल रहा है। अब उसी गति से रिकवर होने वालों की संख्या भी बढ़ने लगी है। साथ ही राहत की बात यह है कि मौत का आंकड़ा भी धीरे-धीरे अब कम होता जा रहा है। हालांकि अस्पतालों में भर्ती मरीजों की संख्या में पिछले 2 दिनों से इजाफा हो रहा है।
वर्तमान में कोरोना संक्रमण के अस्पतालों में 106 मरीज भर्ती हैं। इसमें 32 के ऑक्सीजन लगी हुई है तथा 4 आईसीयू में भर्ती हैं। चिकित्सा विभाग ने मंगलवार को एक मौत की पुष्टि की है। डिप्टी सीएमएचओ मेहबूब खान ने बताया कि पिछले 5 दिनों में 1003 मरीज रिकवर हुए हैं। जबकि 837 केस पॉजिटिव मरीजों के सामने आए।
उन्होंने बताया कि मंगलवार को 252 मरीज रिकवर हुए हैं। टोटल रिकवर 5399 हो चुके हैं। साथ ही संक्रमण के मामले में सावधानी बरते जाने की बात भी कही गई है। गाइडलाइन का शत-प्रतिशत पालन किए जाने का संदेश भी चिकित्सा विभाग द्वारा दिया गया है। बताया गया है कि इसे पूरी गंभीरता के साथ ले, किसी भी प्रकार की लापरवाही नहीं बरतें। जिले में 1028 सेंपल मंगलवार को लिए गए, जिनकी रिपोर्ट आना बाकी हैं ।
आज भी टोंक शहर में ज्यादा आए कोरोना पॉजिटिव
टोंक शहर में 68, देवली 11, उनियारा 6, निवाई 50, मालपुरा 22, टोंक ग्रामीण 18 एवं टोडारायसिह में 14 पॉजिटिव केस आए सामने आए है। इसी के साथ जिले में एक्टिव केस की संख्या 1670 हो गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva zho_Hant eng_Latn